OzLabs/hebrew-wiki-articles huggingface dataset:
ג'וזף וייצנבאום

ג'וזף וייצנבאום (באנגלית: Joseph Weizenbaum, 8 בינואר 1923 – 5 במרץ 2008) היה מדען מחשב אמריקאי יהודי ממוצא גרמני, פרופסור ב-MIT.

== חייו ==
וייצנבאום נולד בברלין בשנת 1923. בגיל 13 נמלט עם משפחתו מגרמניה הנאצית, והיגר לארצות הברית. בשנת 1941 החל ללמוד מתמטיקה באוניברסיטת המדינה של ויין שבדטרויט. ב-1942 התגייס לחילות האוויר של צבא ארצות הברית ושירת כמטאורולוג. לאחר תום המלחמה חזר לאוניברסיטה, סיים תואר ראשון במתמטיקה בשנת 1948 ותואר שני ב-1950. הוא המשיך כעוזר מחקר באוניברסיטה, עבד על מחשבים אנלוגיים וסייע בבניית מחשב ספרתי. בשנת 1956 עבד בחברת ג'נרל אלקטריק על מחשב חלוצי לקריאת תווים מגנטית.

בשנת 1964 הצטרף לסגל של MIT. ב-1966 פיתח את אלייזה, תוכנה אינטראקטיבית המדמה טיפול פסיכותרפי. "אלייזה" קיבלה את שמה מאלייזה דוליטל, הדמות ממחזהו של ג'ורג' ברנרד שו "פיגמליון", שלומדת לדבר במבטא של המעמד הגבוה. התוכנית קיימה דיאלוג עם מטופל באמצעות הצגת הצהרות שכותב המטופל כשאלות והפנייתן אליו. למשל, התגובה ל"כואב לי הראש" יכולה להיות "למה אתה אומר שכואב לך הראש?" והתגובה ל"אמי שונאת אותי" יכולה להיות "מי עוד במשפחתך שונא אותך?"

בשנת 1976 יצא לאור ספרו רב ההשפעה Computer Power and Human Reason, שבו הציג את עמדתו לפיה ייתכן פיתוח של בינה מלאכותית, אך אין לתת למחשב לקבל החלטות חשובות, משום שלעולם יחסרו בו תכונות אנושיות כמו חמלה. הוא הבחין בין החלטה לבחירה - החלטה היא פעילות חישובית שניתן לתכנת, ואילו בחירה היא תוצאה של הפעלת שיקול דעת. היכולת לבחור, שכוללת גם רגשות, היא שעושה אותנו אנושיים.

יצר את שפת התכנות SLIP.

בשנת 1996 היגר לברלין, והתגורר סמוך לשכונת ילדותו. בשנת 2007 הופק בגרמניה סרט תיעודי על אודותיו. הוא מופיע גם בסרט התיעודי Plug & Pray שהופק לאחר מותו.

וייצנבאום נפטר בשנת 2008 ונטמן בבית הקברות היהודי בברלין. בשנת זו נוסד פרס וייצנבאום על שמו. אשר מוענק כל שנתיים ל"חוקר אשר תרם משמעותית לנושאי המידע והאתיקה בתחום המחשוב על ידי מחקרו, עבודתו, שירותו או חזונו".

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מדעני מחשב אמריקאים
קטגוריה:מדעני מחשב יהודים
קטגוריה:יהודים אמריקאים
קטגוריה:בוגרי אוניברסיטת המדינה של ויין
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:קצינים וחוגרים בחילות האוויר של צבא ארצות הברית
קטגוריה:קצינים וחוגרים יהודים בצבא ארצות הברית
קטגוריה:אמריקאים שנולדו ב-1923
קטגוריה:אמריקאים שנפטרו ב-2008
קטגוריה:זוכי פרס נורברט וינר על אחריות חברתית ומקצועית
הממשלה האיראנית הגולה

הממשלה האיראנית הגולה, נקראת רשמית: המועצה הלאומית של איראן (National Council of Iran; בפרסית: شورای ملی ایران) היא הממשלה הגולה של איראן, בראשותו של רזא כורש עלי פהלווי. המועצה כוללת איחוד של כ-40 מפלגות ועמותות, ומטרתה הפלת משטר האייתולות באיראן והחלפתה בהשבת כס המלוכה לשושלת פהלווי כמו בימי המדינה האימפריאלית של איראן. המועצה הפכה לקבוצת האופוזיציה האיראנית הקולנית ביותר.

המועצה הוקמה בשנת 2013 על ידי רזא פהלווי. לאחר שהמועצה הוקמה נשלחה האמנה דרך האינטרנט ויותר מ-20,000 איש חתמו עליה, כשחצי מהם חיים באיראן. בעקבות הפצת האמנה הקהילה הערבית באיראן מחתה על הגדרת הזכויות האתניות וזכויות המיעוטים, שלפי האמנה היו שונים מאלו של חוקת הרפובליקה האסלאמית.

== ראו גם ==
* מוג'אהדין ח'לק

== קישורים חיצוניים ==
* 

== הערות שוליים ==

קטגוריה:איראן: פוליטיקה
קטגוריה:שושלת פהלווי
איראן
קטגוריה:הרפובליקה האסלאמית של איראן: היסטוריה
God Lives Underwater (מיני-אלבום)

God Lives Underwater הוא מיני אלבום של להקת האינדסטריאל מטאל האמריקאית גאד ליבס אנדרווטר, ואלבום הבכורה שלה. האלבום יצא לאור בשנת 1995, למרות שההקלטות הסתיימו כבר בשנת 1993, שנתיים קודם לכן.
האלבום מוגדר על פי רוב כאלבום אינדסטריאל מטאל, אך ניתן לזהות בו מאפיינים מסוגות מוזיקליות שונות, ביניהן מוזיקת טכנו
ואלקטרוניקה.

==ביקורות==
אומנם האלבום לא זכה לביקורות רבות, אך במעט הביקורות שעבר הוא קיבל בעיקר ביקורות בינוניות. אתר Allmusic העניק לאלבום שניים וחצי כוכבים מתוך החמישה האפשריים - ציון נמוך יחסית, בטענה: "שום דבר באלבום הוא לא הפתעה גדולה, אבל הוא בהחלט נקודת פתיחה טובה שדברים יכולים להתפתח ממנה".

==רשימת שירים==
כל השירים הולחנו על ידי כל חברי הלהקה.

===No More Love===

No More Love פורסם כסינגל. בקליפ ניתן לראות את חברי הלהקה מנגנים מסביב לכור גרעיני מעלה עשן, דבר המרמז על כך שהלהקה מנגנת בזמן דליפה גרעינית. הקליפ בוים והופק על ידי קלארק אדי.

==מבצעים==
גאד ליבס אנדרווטר
*דייוויד ריילי - שירה
*ג'ף טורזו - גיטרה, קולות רקע
*אנדראו מקגי - גיטרה בס
*אדם קרי - תופים

הפקה
*ריק רובין - הפקה
*קריסטין קאנו - עיצוב עטיפת האלבום
*קלארק אדי - מיקסר

==קישורים חיצוניים==

* [http://www.davidreillyglu.com/glu/ האלבום באתר הרשמי של הלהקה]
* 

==הערות שוליים==

קטגוריה:מיני-אלבומי בכורה מ-1995
קטגוריה:גאד ליבס אנדרווטר
קטגוריה:אלבומי מטאל
קטגוריה:אלבומים שהופקו על ידי ריק רובין
גל אמיתי

גל יעקב אמיתי (נולד ב-13 ביוני 1986) הוא שחקן, מורה למשחק ומנחה טלוויזיה ישראלי.

==ביוגרפיה==
אמיתי נולד בדרום אפריקה, להורים ישראלים. ב-1993 כשהיה בן שבע עלה לישראל יחד עם משפחתו. בתיכון למד במקיף עומר במגמת תיאטרון. אמיתי שירת בצה"ל בהנדסה קרבית.

הוא בוגר סל"ה - הסטודיו לאמנויות התיאטרון מיסודו של יורם לוינשטיין. במהלך לימודיו שיחק במחזות "הצ'ק בדרך", "חלומות" ו"מופע האימים של רוקי". הוא למד משחק מול מצלמה אצל רותי דייכס.

== קריירה ==
===בתיאטרון===
אמיתי שיחק במספר מחזות. בשנת 2012 שיחק במחזה "2012The Parade" שהוצג בתיאטרון הקאמרי והוצג בפסטיבל ישראל. בשנת 2013 שיחק בתיאטרון המדיטק במחזה "הכיתה המעופפת". באותה שנה שיחק בתיאטרון באר שבע במחזה "הגיבן מנוטרדם". ב-2014 שיחק במחזות "משחקים בחצר האחורית" (תיאטרון אורנה פורת לילדים ולנוער), "מחוברים" (תיאטרון מופע) ו"וניה, סוניה, מאשה ושפיץ" (תיאטרון חיפה ותיאטרון הקאמרי), על תפקידו במחזה זה הוא היה מועמד לפרס התיאטרון הישראלי בקטגוריית השחקן המבטיח.

בשנת 2015 שיחק במחזות "ביבר הזכוכית", "אלה גרוסמן" ו"המקרה המוזר של הכלב בשעת לילה" שהוצגו בתיאטרון בית לסין. בשנת 2016 החל לשחק באותו תיאטרון במחזה "הוא הלך בשדות" לצדה של אגם רודברג. בחנוכה 2016 השתתף במחזמר "בת הים הקטנה" בתפקיד הנסיך לצד עדי הימלבלוי וחובי סטאר, אשר הוצג ברחבי הארץ.

===בטלוויזיה ובקולנוע===
במהלך השנים השתתף במספר סרטים וסדרות טלוויזיה. בשנת 2012 שיחק בתפקיד אורח בסדרה "הומלנד". באותה שנה לוהק לגלם את דמותו של רועי בעונה הראשונה של סדרת הנעורים "גאליס" לצד תמר עמית יוסף, גיא זוארץ ואחרים בשנת 2014 שיחק בסרט "מקום בגן עדן" ובסדרה "משפחה טובה".

בשנים 2015–2016 שב לגלם את דמותו של רועי בשתי העונות האחרונות (6–7) של הסדרה "גאליס".

ב-2016 הנחה את תוכנית המציאות "המשימה: אמזונס" של קשת בערוץ 2. באותה שנה החל לשחק בקומדיה "נפלת חזק" שיצר מיקי גבע ומשודרת בערוץ עשר.

בשנת 2017 שיחק בתפקיד אורח בסדרה "חברות" בערוץ עשר, בתפקיד: עופר, הדייט של שני. בקולנוע, שיחק בסרט "מכתוב" שכתבו גיא עמיר וחנן סביון וביים עודד רז. בדצמבר אותה שנה החל לשחק בעונה השנייה של הדרמה-קומית "איפה אתה חי?" ביצרו חי דוידוב ורונן דוידוב.

משנת 2018 עד 2019 הנחה את השאלון באפליקציית "קוויקס", יחד עם גל סרי ומירב פלדמן.

משנת 2020, מגלם את דמותו של יצחק רבין בסדרת הנוער "פלמ"ח".

בשנת 2021 השתתף בתפקיד הראשי בקליפ לשיר "זה בא אליי"<ref></ref> של רוני דלומי. בהמשך השנה עלה לאקרנים הסרט "פול ספיד", בו גילם את חליבה.

== חיים אישיים ==
במרץ 2016 התארס לשחקנית והדוגמנית אגם רודברג לאחר ארבע וחצי שנים של זוגיות. ב-14 בדצמבר 2016 השניים נפרדו.

ב-12 במאי 2021 התחתן עם השחקנית שיר לוינסון. ביולי 2023 השניים התגרשו.

==קישורים חיצוניים==

*
*
* 

==הערות שוליים==

קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מנחי טלוויזיה ישראלים
קטגוריה:סגל קשת
קטגוריה:ישראלים ילידי דרום אפריקה
קטגוריה:עולים בשנות ה-1990
קטגוריה:בוגרי תיכון מקיף עומר
קטגוריה:גאליס
קטגוריה:ישראלים שנולדו ב-1986
בסוף כל יום (אלבום)

בסוף כל יום הוא אלבומו ה-18 של הזמר אייל גולן, אשר יצא לאור ב-24 במרץ 2015. האלבום זכה בפלטינה כפולה על מכירת 60 אלף עותקים תוך יומיים מצאתו לאור.

ההפקה המוזיקלית והעיבודים של מרבית שירי האלבום הופקדו בידיו של יעקב למאי.

==סינגלים ==
לפני יציאת האלבום יצאו שני סינגלים.
;שוב לאהוב
ב-3 בנובמבר 2014 הוציא לאור גולן את הסינגל הראשון מתוך האלבום. את השיר כתב יוסי גיספן, והלחין עדי לאון.
;כשתגדל
ב-11 בינואר 2015 הוצא לאור הסינגל השני, שהוקדש לבנו התינוק יאן, למילים של ידי סהר חגי, לחן של ניצן קייקוב, עיבוד והפקה מוזיקלית של יעקב למאי. אמו של יאן - רוסלנה רודינה צילמה את עטיפת הסינגל.

==שירי האלבום==

== קישורים חיצוניים ==

* 

==הערות שוליים==

קטגוריה:אלבומי 2015
קטגוריה:אלבומי אייל גולן
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת ליאם הפקות
Wired All Wrong

Wired All Wrong (תרגום חופשי: מחווט לגמרי לא נכון) היא להקת רוק אלטרנטיבי מקליפורניה שבארצות הברית. הלהקה נוסדה בשנת 2006 על ידי נגן הבס לשעבר בלהקה גאד ליבס אנדרווטר, ג'ף טורזו, וסולן להקת סלף, מאט מחפאי. הלהקה נוצרה בעקבות מותו של סולן להקת גאד ליבס אנדרווטר, דייוויד ריילי, דבר שאפשר לטורזו להפנות את תשומת לבו ללהקה אחרת. אלבום הבכורה של הלהקה, Break Out The Battle Tapes, יצא לאור בשנת 2006.

==היסטוריה==
Wired All Wrong הוציאו לאור את אלבום הבכורה שלהם, Break Out The Battle Tapes, ב-12 בספטמבר בשנת 2006. שלושה סינגלים פורסמו מהאלבום: "Lost Angeles" (משחק מילים באנגלית בין העיר Los Angeles לבין המילה Lost שמשמעותה "אבוד"), Nothing At All ו-Elevatin. בסוף שנת 2006 הלהקה יצאה לסיבוב הופעות כדי לקדם את האלבום.

==דיסקוגרפיה==
===אלבומי אולפן===
{| class="wikitable"
|-
|<center>שנה</center>
|<center>שם האלבום</center>
|<center>הוצאה</center>
|-
| 2006
| Break Out The Battle Tapes
| Nitus Records
|}

===סינגלים===
{| class="wikitable"
|-
|<center>שנה</center>
|<center>שם הסיגנל</center>
|<center>שם האלבום</center>
|-
| 2006
| Lost Angeles
| Break Out The Battle Tapes
|-
| 2006
| Nothing At All
| Break Out The Battle Tapes
|-
| 2006
| Elevatin
| Break Out The Battle Tapes
|}

==קישורים חיצוניים==

קטגוריה:להקות רוק אלטרנטיבי
קטגוריה:להקות נו מטאל
ג'ניפר רובין

ג'ניפר רובין (באנגלית: Jennifer Rubin) (נולדה ב-1962) היא פובליציסטית יהודייה-אמריקאית, בעלת טור ובלוג ב"וושינגטון פוסט", שבו שוטחת את דעותיה מנקודת השקפה שמרנית. עם זאת, לאחר היבחרו של דונלד טראמפ בפריימריז הרפובליקניים ולנשיאות, הפכה רובין למבקרת בולטת שלו.

==קורות חיים==
רובין (במקור גלייזר) נולדה בפרבר של פילדלפיה. ב-1968 עברה עם משפחתה לקליפורניה. היא סיימה לימודי משפטים באוניברסיטת קליפורניה בברקלי ועבדה כעורכת דין בלוס אנג'לס במשך כ-20 שנה. ב-2007 היא החלה לכתוב טורי דעה בירחון קומנטרי ובלטה בחריפותה ובכתיבתה הפרובוקטיבית. טוריה התפרסמו גם בכתבי עת נוספים, בהם באופן תדיר בויקלי סטנדרד. ב-2010 עברה לוושינגטון פוסט בו היא בעלת טור ובלוג בשם "Right Turn". רובין מסקרת את הפוליטיקה המקומית ומדיניות החוץ מנקודת מבט נאו-קונסרבטיסטית ומזוהה עם המפלגה הרפובליקנית.

רובין מתגוררת בצפון וירג'יניה, היא נשואה ואם לשניים. היא יהודייה ושומרת שבת.

==קישורים חיצוניים==

* [http://www.washingtonpost.com/people/jennifer-rubin טורי הדעה של ג'ניפר רובין], באתר וושינגטון פוסט
* [http://www.washingtonpost.com/blogs/right-turn/ הבלוג של ג'ניפר רובין], באתר וושינגטון פוסט

==הערות שוליים==

קטגוריה:עיתונאיות יהודיות אמריקאיות
קטגוריה:בעלי טור יהודים אמריקאים
קטגוריה:פובליציסטים יהודים אמריקאים
קטגוריה:נאו-קונסרבטיבים
קטגוריה:סגל MSNBC
קטגוריה:סגל וושינגטון פוסט
קטגוריה:בוגרות אוניברסיטת קליפורניה בברקלי
קטגוריה:בוגרי בית הספר למשפטים באוניברסיטת קליפורניה בברקלי
קטגוריה:בלוגריות אמריקאיות
קטגוריה:בלוגריות יהודיות
קטגוריה:בעלות טור אמריקאיות
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
רקנאטי (עיר)

רקנאטי (ידועה גם כריקנטי, רקנטי וריקנאטי; באיטלקית: Recanati) היא עיירה (קומונה) בנפת מצ'רטה במחוז מארקה באיטליה, אשר נוסדה ב-1150 כתוצאה מאיחוד שלוש טירות. בשנת 1290 היא הכריזה על עצמה בתור רפובליקה עצמאית. במאה ה-15 התפרסמה בזכות היריד הבין-לאומי שלה. במרץ 1798 נכבשה על ידי נפוליאון בונפרטה.
בעיירה נולדו: המשורר הרומנטי ג'אקומו ליאופרדי, והזמר בנימינו ג'ילי.

== היסטוריה ==
בתקופת המחלוקות בין פרידריך ברברוסה והאפיפיור, גורשו מרקנאטי הרוזנים הפאודלים אשר שלטו באזור שלה. בשנת 1203 הם הוחלפו בפודסטה. בשנת 1228, כאשר האחיין של ברברוסה, פרידריך השני, קיסר האימפריה הרומית הקדושה, היה בסכסוך עם האפיפיורים, רקנאטי תמכה בו, כך היא קיבלה את השליטה בשפת הים, ואת הזכות להקים נמל. בשנת 1239, רקנאטי תמכה באפיפיור, ובשנה שלאחר מכן גרגוריוס התשיעי נתן לה מעמד של עיירה ואת מושב הבישוף שהיה קודם לכן בידי העיירה אוזימו הסמוכה.

בראשית המאה ה-13 הייתה יריבות בין פרידריך השני (מבית הוהנשטופן) לבין אוטו הרביעי, קיסר האימפריה הרומית הקדושה (מבית ולף) אותו הדיח. באופן טבעי נתמך הקיסר פרידריך השני על ידי הגיבלינים בעוד הגואלפים התייצבו מאחורי אוטו. פרידריך השני היה גם יריב מר של האפיפיור על רקע עקרוני בניסיון להשלטת השררה של הרשות החילונית על הכנסייה. בשל כך נודה פרידריך מהכנסייה והגואלפים, מתנגדיו, הפכו באופן מובהק לפלג פרו-דתי שבאופן עקרוני העמיד את שלטון הרשות האפיפיורית מעל לזו הקיסרית.

בראשית המאה ה-14, הסכסוך בין הגואלפים והגיבלינים נגע גם לרקנאטי. הקתדרלה נשדדה ונחרבה ומאוחר יותר נהרגו כמה גואלפים.

העיירה הייתה ביתו של יריד סחר פופולרי, אשר מעמדו הועלה אף יותר על ידי מרטינוס החמישי בשנת 1422. במהלך מאות שנים של שגשוג כלכלי, ברקנאטי שכנו משפטנים, סופרים ואמנים כגון לורנצו לוטו ועוד.

==דמוגרפיה==
ברקנאטי קיימים כ-7391 משקי בית. בשנים 1991–2001 האוכלוסייה בעיירה גדלה ב-30.6%. נכון לשנת 2013, האוכלוסייה מנתה כ-21,435 נפשות ונכון ל-2010, בעיירה חיו 1,768 זרים מ-53 מדינות.

==גאוגרפיה==
מגדל סיביק
רקנאטי היא קומונה באיטליה, בנפה מצ'רטה שבמארקה. היא גובלת עם הערים: לורטו, מצ'רטה, אוסימו, פורטו רקנאטי ועוד. היא נמצאת בגובה של כ-296 מטרים מעל פני הים ושטחה 102 קמ"ר.

== קהילה יהודית ==
בעיירה רקנאטי הייתה קיימת אוכלוסייה יהודית גדולה למדי במשך מאות שנים. בין חכמי העיירה היה הרב מנחם רקנאטי. במאה ה-13, הרב חיבר את פירושו לתורה, המהווה פירוש לסודות הרמב"ן על התורה, וכן ספר בנושא טעמי המצוות. ר' מנחם ריקאנטי למד כנראה אצל הרב אלעזר מוורמייזא, מגדולי רבניהם של חסידי אשכנז ותלמידו של רבי יהודה החסיד. הרקאנטי הוא מהחכמים הראשונים אשר מזכירים את ספר הזוהר כחיבור שלם. מקורה של בעיירה רקנאטי.

== לקריאה נוספת ==
* מרקו ארמרו, מרקוס הול, טבע והיסטוריה באיטליה המודרנית, 2010.
* ג'ינו מוליטרנו, אנציקלופדיה של תרבות איטלקית עכשווית, 2003.
* רוי פ. דומניקו, אזורי איטליה: מדריך עזר להיסטוריה ולתרבות, 2001.
* פרנק ג'. קופה, מילון של ההיסטוריה המודרנית האיטלקית, 1895.
* פרנצ'סקו גואיצ'ארדיני, ההיסטוריה של איטליה, 1984.
* קת'רין ב. אייברי, אנציקלופדית המאה החדשה של הרנסאנס האיטלקי, 1972.

== קישורים חיצוניים ==

* 
* [https://web.archive.org/web/20180809230505/http://recanatiturismo.it/ מרכז מידע תיירותי]
* 

==הערות שוליים==

קטגוריה:מארקה: ערים
קטגוריה:יישובים שהוקמו במאה ה-12
קאלימאכוס (פולימארכוס)

קאלימאכוס, (ביוונית: Καλλίμαχος; המאה ה-5 לפנה"ס) היה מצביא אתונאי, שפיקד על הכוחות האתונאים בקרב מרתון.

==ביוגרפיה==
בשנת 490 לפנה"ס נחת כוח פרסי תחת פיקודם של דאטיס וארטפרנס במפרץ מרתון במטרה להעניש את העיר אתונה שתמכה במרד האיוני. האתונאים מינו את קאלימאכוס ל"פולימארכוס" (ביוונית: πολέμαρχος, מושל לימי מלחמה) והוא יצא עם 10,000 לוחמים לעצור את הפרסים. יחד עמו חלקו את הפיקוד עוד 10 סטרטגוס ביניהם מילטיאדס, תמיסטוקלס, ואריסטידס. פלטיאה הקטנה שלחה לעזרת אתונה עוד 1,000 לוחמים. 

הצבא היווני חנה על צלע הר ליד המחנה הפרסי שחנה במישור. הפרסים היססו לתקוף את האתונאים כיוון שצלע ההר לא הייתה נוחה עבור הקשתים והפרשים שלהם. והאתונאים היססו לתקוף את הפרסים כיוון שהמישור היה נוח לפרשי האויב. באחד הימים התכנסו 11 המפקדים כדי להחליט מה לעשות, 5 תמכו בעמדתו של מילטיאדס שסבר שיש לתקוף, בעוד 5 אחרים גרסו שאין לעזוב את העמדה הנוחה. קאלימאכוס היה היחיד שעדיין לא הצביע, הרודוטוס מספר שמילטיאדס פנה אליו במילים הבאות: 

קאלימאכוס הושפע מאוד מנאום נרגש זה והצביע בעד דעתו של מילטיאדס. לפיכך הוחלט לצאת לקרב שנודע כקרב מרתון, האתונאים ניצחו ניצחון מוחץ על אף נחיתותם המספרית, אם כי קאלימאכוס שפיקד על האגף הימני היוקרתי מת בקרב בעת שהאתונאים ניסו להשתלט על הספינות של הפרסים. 

האתונאים בנו לזכרו פסל בגובה 4.68 של האלה ניקה. הפסל התגלה מחדש, שוחזר, והוצג לציבור במוזיאון האקרופוליס באתונה בשנת 2010.

==לקריאה נוספת==
* הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
* כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר [http://www.daat.ac.il/daat/vl/tohen.asp?id=119 "דעת"].
*משה עמית, תולדות יוון הקלאסית, הוצאת מאגנס, תשס"ב 

==קישורים חיצוניים==
[http://www.daat.ac.il/daat/kitveyet/mahanaim/mikrav-2.htm מקרב מרתון עד קרב מצדה], באתר דעת.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:יוונים בתקופה ההלנית
קטגוריה:יוון העתיקה: היסטוריה צבאית
קטגוריה:אישים שחיו במאה ה-5 לפנה"ס
אריאביגנס

אריאבגנס, (ביוונית: Ἀριαβίγνης; המאה ה-5 לפנה"ס) היה נסיך ומצביא פרסי, שפיקד על הצי הפרסי בקרב סלמיס.

==ביוגרפיה==
אריאביגנס היה בנו של דריווש הראשון מהשושלת האחמנית, ושל אשתו שהייתה בתו של גובריאס. היא ילדה לדריווש ארבעה בנים שאחד מהם היה אריאביגנס, והבכור ביניהם היה ארטובזנס. אולם לאחר מכן נישא דריווש לבתו של כורש, אטוסה, והיא ילדה לו עוד ארבעה ילדים שהבכור ביניהם היה חשיארש. עוד בימי חייו של דריווש פרץ סכסוך בין ארטובזנס לבין חשיארש כאשר כל אחד טוען שהוא הראוי לרשת את הכתר. דמרטוס מלך ספרטה שנמלט מאויביו הפוליטיים הגיע אותו זמן לפרס והציע לחשיארש להעלות את הטיעון שארטובזנס נולד כאשר דריווש היה אדם פשוט בעוד חשיארש נולד לאחר שדריווש כבר היה מלך. דריווש קיבל את הנימוק אולם הרודוטוס סובר שגם ללא נימוק זה השלטון היה נופל בידי חשיארש, כיוון שהשפעתה של אטוסה על דריווש הייתה רבה. נראה שהאחים קיבלו את הבחירה בהשלמה, כיוון שהם נזכרים לעיתים קרובות כמפקדים בצבאו של חשיארש.

אריאביגנס מונה למפקד הצי הפרסי במהלך פלישתו של אחיו ליוון, ופיקד על הצי במהלך קרב ארטמיסיון שהסתיים ללא הכרעה, הצי היווני נסוג לסלמיס. הפרסים נהנו מיתרון מספרי בולט, 1,000 נגד 380, אולם האדמירל האתונאי תמיסטוקלס גרר את הפרסים למלכודת מתוחכמת והביס אותם, במהלך הקרב מת אריאבגנס. פלוטרכוס מתאר בהרחבה את מותו של אריאביגנס שאותו הוא מכנה "אריאמנס". פלוטרכוס מתאר אותו כאיש אמיץ וחזק, על פי תיאורו הוא ירה חיצים והשליך כידונים במו ידיו, אולם ספינתו התנגשה בספינה יוונית. הוא ניסה לקפוץ עליה, אולם שני יוונים דקרו אותו בחניתותיהם והשליכו אותו לים. גופתו נמצאה בידי המצביאה הפרסייה ארטמיסיה והובאה אל אחיו.

==לקריאה נוספת==
* הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
* כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר [http://www.daat.ac.il/daat/vl/tohen.asp?id=119 "דעת"].
*משה עמית, תולדות יוון הקלאסית, הוצאת מאגנס, תשס"ב 
*פלוטרכוס, תולדות גדולי יון ורומא; תרגם: י"ל ברוך, 2 כרכים, תל אביב: אמנות, תרצ"ב. (התוכן: כרך 1: גדולי יון; ספר 1: תזאוס, ליקורג, סולון, תמיסטוקלס; ספר 2: אריסטידס, קימון, פריקלס, ניקיאס) ([http://aleph.nli.org.il/nnl/dig/books/bk002042312.html הספר] במאגר הספרים הסרוקים של הספרייה הלאומית)

== הערות שוליים ==

קטגוריה:הממלכה האחמנית
קטגוריה:יוון העתיקה: היסטוריה צבאית
קטגוריה:מצביאים פרסים
קטגוריה:אישים שחיו במאה ה-5 לפנה"ס
דיאנקס

דיאנקס (ביוונית עתיקה: Διηνέκης; המאה ה-5 לפנה"ס) היה ספרטני, שלקח חלק בקרב תרמופילאי.

==ביוגרפיה==
מלך פרס חשיארש הראשון פלש ליוון, ו-300 חיילים ספרטנים תחת פיקודו של המלך לאונידס הראשון נשלחו אל תרמופילאי לעכב אותו. טרם הקרב אחד החיילים התלונן בפני לאונידס שהפרסים כה רבים עד ש"כשיורים הברברים את חיציהם, מאפילים הם על השמש בהמון החצים, כה גדול המונם." דיאנקס ששמע את השיחה השיב שהחייל: "מודיע רק טובות, שאם המדים יסתירו את השמש, יהיה להם הקרב בצל ולא בחום השמש." הרודוטוס טוען גם שדיאנקס היה החייל האמיץ ביותר שלחם בקרב, ומציין גם שהוא נודע באמרותיו השנונות. 

פלוטרכוס מזכיר סיפור דומה אם כי אחרת. לפי פלוטרכוס, לאונידס עצמו היה זה שאמר את המשפט המפורסם: "האם לא יהיה זה נחמד אם יהיה לנו צל כשנלחם בהם?"

==בתרבות==
משפטו ההרואי של דיאנקס מפורסם עד ימינו. בספרו של סטיבן פרספילד "שערי האש", דיאנקס הוא אחת הדמויות המרכזיות. וכך גם בספר "הספרטאי" של קרולין דל סנידקר. בסרט 300 הספרטנים המשפט נאמר בידי המלך לאונידס עצמו בתגובה לאיום מצד הגנרל הפרסי הידרנס, ולא בעקבות תלונה של חייל יווני. בקומיקס הגרפי של פרנק מילר הוא אינו נזכר, ובסרט "300" המשפט נאמר בידי דמות בדיונית בשם סטליוס. 

בעיר המודרנית ספרטה השוכנת בסמוך לספרטה ההיסטורית קיים רחוב הקרוי על שמו, בסמוך לקבר לאונידס.

==לקריאה נוספת==
* הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
* כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר [http://www.daat.ac.il/daat/vl/tohen.asp?id=119 "דעת"].
* פלוטרכוס. ספרטה - אמרות ומנהגים. תרגמה מיוונית והוסיפה מבוא ופירוש דבורה גילולה. ירושלים, הוצאת ספרים ע"ש י"ל מאגנס, האוניברסיטה העברית, תשע"א.

==הערות שוליים==

קטגוריה:ספרטנים מן העת העתיקה
קטגוריה:יוון העתיקה: היסטוריה צבאית
קטגוריה:אישים שחיו במאה ה-5 לפנה"ס
קאליאס (מצביא)

קאליאס, (ביוונית: Καλλίας; המאה ה-5 לפנה"ס) היה מצביא אתונאי שפיקד על הכוחות האתונאים בקרב פוטידאה.

==ביוגרפיה==
בשנת 432 לפנה"ס, חימשה אתונה שלושים ספינות ו-1,000 הופליטים תחת פיקודו של ארכסטראטוס, ושלחה אותם אל כלקידיקי במטרה להעניש מרד של פוטידאה שפרץ בתמיכת מוקדון וקורינתוס. אולם כשהגיע אל כלקידיקי גילה ארכסטראטוס שכל ערי כלקידיקי כבר התמרדו והתאגדו נגד אתונה, ומכיוון שהיה בנחיתות מספרית תקף את מוקדון במקום. במוקדון התחברו אליו דרדאס, ופיליפוס, קרובי משפחתו של פרדיקאס השני, מלך מוקדון שמרדו בו. האתונאים מינו את קאליאס שהיה בנו של אדם בשם קאליאדס, כמפקד של 40 ספינות ו-2,000 הופליטים שיצאו לסייע לארכסטראטוס. יחד אתו פיקדו על חיל המשלוח עוד ארבעה מפקדים ששמותיהם אינם ידועים. הם התחברו עם הכוח של ארכסטראטוס שכבש את תרמי, וצר על פידנה. פרדיקאס מלך מוקדון, שידע שאתונה במצב קשה הציע לכרות הסכם שלום, בלית ברירה הסכימו האתונאים, כיוון שמצב העניינים בפוטידאה חייב אותם לחזור לכלקידיקי. אליהם הצטרפו 600 פרשים מוקדונים תחת פיקודם של פיליפוס אחיו של פרדיקאס, ושל פאוסניאס בן דודו של פרדיקאס. שניהם לפני כן היו בין המורדים בפרדיקאס, ולכן האתונאים יכלו לסמוך על נאמנותם גם במקרה שפרדיקאס יעתיק את נאמנותו. הם כבשו את העיר ברויאה, אולם נכשלו בכיבוש העיר סטרפסה. לאחר סטרפסה הם צעדו עוד שלושה ימים כשבמקביל הספינות שטו בים. כעבור שלושה ימים הגיעו לגיגונוס הסמוכה לפוטידאה. 

בינתיים, פרדיקאס שוב בגד באתונאים והגיע עם 200 פרשים מוקדונים לפוטידאה. הקורינתים, הפוטידאים, והמוקדונים, בחרו למפקד הראשי של כוחות בעלי הברית את אריסטאס. הוא הקים את מחנהו במיצר בכיוון אולינתוס. תוכניתו הייתה כדלהלן, עיקר הכוח המורכב מכלקידיקים וקורינתים יעכב את הכוח האתונאי במיצר. בזמן שפרדיקאס ופרשיו המוקדונים יחנו באולינתוס וברגע המתאים יתקפו מהעורף את האתונאים. אולם תוקידידס מספר שקאליאס חזה מראש מהלך זה והתריע בפני חבריו לפיקוד על כך. האתונאים הציבו את הפרשים המוקדונים בכיוון אולינתוס, כך שפרדיקאס היסס לתקוף וקרב פוטידאה הסתיים בניצחון אתונאי. אם כי קאליאס מת בקרב.

==ראו גם==
*קרב פוטידאה.
*הרקע למלחמה הפלופונסית.
==לקריאה נוספת==
*תוקידידס. תולדות מלחמת פילופוניס. תרגם מיוונית והוסיף הערות א"א הלוי. הקדים מבוא א' פוקס. ירושלים, מוסד ביאליק, תשי"ט (1959).
*משה עמית, תולדות יוון הקלאסית, הוצאת מאגנס, תשס"ב 

==קישורים חיצוניים==
* 

==הערות שוליים==

קטגוריה:המלחמה הפלופונסית
קטגוריה:יוון העתיקה: היסטוריה צבאית
קטגוריה:יוונים בתקופה ההלנית
סן-בריס-סו-פורה

סן-בריס-סו-פורה (בצרפתית Saint-Brice-sous-Forêt ) היא קומונה בעלת 14,000 תושבים, בפרווריה הצפוניים של פריז, השוכנת במרחק של 16.5 קילומטר ממרכז פריז.

הקומונה שייכת לקנטון אקואה, ברובע סרסל, במחוז ואל ד'אואז, בחבל איל-דה-פראנס.

==יהדות==
קרבתה של העיר לעיר סרסל בה ישנה קהילה יהודית גדולה, גרמה לכך שגם בסן-ברי ישנה קהילה יהודית מכובדת.

==תושבים מפורסמים==
* הסופרת האמריקאית אדית וורטון התגוררה בעיר משנת 1919 ועד למותה בשנת 1937, והרחוב בו התגוררה נקרא כיום על שמה.
* הסוריאליסט פאול אלוארד.

==קישורים חיצוניים==

* 

קטגוריה:איל-דה-פראנס: ערים
קירילוס מירושלים

קירילוס מירושלים (ביוונית: Κύριλλος Α΄ Ἱεροσολύμων; 313 – 386) היה קדוש נוצרי ואחד ממורי הכנסייה. מ-348, שנים ספורות אחרי שקונסטנטינוס הפך את הנצרות לדת מותרת באימפריה הרומית, ועד מותו כיהן כבישוף השלישי של ירושלים.

==תולדותיו ==
קירילוס נולד בירושלים או סביבתה. לבישוף ירושלים התמנה בתמיכת של המטרופוליט של בישופות קיסריה, אקאיוס , שהיה איש הדת הבכיר בארץ ישראל. אולם עד מהרה התגלעו מחלוקות בין קירילוס ואקאיוס. למחלוקות אלה היה בסיס תאולוגי, קירילוס השתייך לזרם האורתודוקסי השמרני, בעוד אקאיוס אחז בתפיסות המזוהות עם האריאניות. בנוסף, החלה באותה העת היריבות על הבכורה בארץ הקודש בין קיסריה וירושלים. לפיכך הדיח אקאיוס את קירילוס במספר הזדמנויות בטענות שונות.

בשנת 381 נכח קירילוס בוועידת קונסטנטינופול הראשונה.

ב-1883 הכתיר אותו האפיפיור לאו השלושה עשר לאחד ממורי הכנסייה.

== יצירתו ==
יצירתו העיקרית של קירילוס היא 23 הדרשות ללוטכומנים (המועמדים לטבילה לנצרות). הדרשות, שנישאו כנראה לפני חג הפסחא של שנת 348 בכנסיית הקבר מוקדשות להסבר עיקרי האמונה על דרך הקטכיזם, שקירילוס היה בין מייסדיו (מדריך אמונה הבנוי במתכונת של שאלות ותשובות). כל דרשה עוסקת במושג אחר: הטבילה, האמונה, אחדות האל (כלומר הדוקטרינה של ועידת ניקיאה לפיה האב והבן דומים בכל על פי טבעם), האב, ההשגחה, ישו המשיח, התגשמותו של ישו, צליבתו וקבורתו, תחייתו, חזרתו באחרית הימים, רוח הקודש ותחיית המתים. בנוסף, מעיד קירילוס על מסורת סודית בעל פה בנוגע לענייני אמונה מסוימים המועברת למאמינים בלבד ("מסתורין" או disdpiina arcani בלטינית), שאינו מעלה על הכתב ושאבדה מאז.

== קישורים חיצוניים ==

* [http://www.newadvent.org/fathers/3101.htm 23 הדרשות של קירילוס], באתר New Advent
* [http://www.kotar.co.il/kotarapp/index/Page.aspx?nBookID=4620704&nTocEntryID=4879409&nPageID=4832653 קירילוס], מתוך: ספר ירושלים: התקופה הרומית והביזאנטית, יד יצחק בן-צבי, פרק חמישה־עשר מקירילוס ועד לסופתניוס: הספרות הנוצרית בירושלים הביזאנטית
* 

==הערות שוליים==

קטגוריה:מורי הכנסייה
קטגוריה:קדושים נוצרים
קטגוריה:בישופים
קטגוריה:נוצרים בארץ ישראל
קטגוריה:ילידי 313
קטגוריה:נפטרים ב-386
סימונטה סומרוגה

סימונטה סומרוגה (Simonetta Sommaruga; נולדה ב-14 במאי 1960) היא פוליטיקאית שווייצרית מן המפלגה הסוציאל-דמוקרטית, שכיהנה כנשיאת המדינה לשנת 2020 ובנוסף כשרת הסביבה, התחבורה, האנרגיה והתקשורת של שווייץ. גם בשנת 2015 כיהנה כנשיאה.

==ביוגרפיה==
סומרוגה נולדה בעיר צוג וגדלה בקנטון ארגאו. למדה פסנתר בבית הספר למוזיקה של לוצרן, ברומא ובאוניברסיטת סטנפורד שבארצות הברית וכן למדה אנגלית ולימודים ספרדיים באוניברסיטת פריבור. 

משנת 1993 עד 1999 שימשה כמנהלת הקרן השווייצרית להגנת הצרכן, ומשנת 2000 עד 2010 הייתה נשיאת הקרן. בשנת 2003 הייתה גם לנשיאת ארגון הסיוע Swissaid. בהמשך כיהנה כדירקטורית במספר חברות נוספות עד לבחירתה לכהונה במועצת הברית של שווייץ.

בשנים 1997 עד 2005 הייתה חברת מועצת עיריית קוניץ וניהלה את מחלקות הכבאות וההגנה האזרחית בה.

ב-1999 נבחרה לחברת המועצה הלאומית, הבית התחתון של אספת הברית של שווייץ. ב-2003 נבחרה למועצת הקנטונים, הבית העליון של אספת הברית, שם ייצגה את קנטון ברן.

===כהונה במועצה הפדרלית===
בספטמבר 2010 נבחרה סומרוגה לחברת המועצה הפדרלית (ממשלת שווייץ). בשלהי אותה שנה נכנסה לתפקידה כראש המחלקה הפדרלית למשפטים ומשטרה. ב-2019 עברה לכהן כשרת הסביבה, התחבורה, האנרגיה והתקשורת.

במהלך שנת 2014 שימשה כסגניתו של נשיא שווייץ באותה שנה, דידייה בורקהלטר. ב-3 בדצמבר 2014 בחרה בה אספת הברית לשמש כנשיאת שווייץ במהלך שנת 2015. בראשית 2016 סיימה את כהונתה והוחלפה על ידי יוהאן שניידר-אמאן. בשנת 2019 כיהנה כסגנית הנשיא ובשנת 2020 כיהנה בשנית כנשיאה. בסוף שנת 2022 סיימה את כהונתה במועצה הפדרלית של שווייץ.

סומרוגה נשואה לסופר לוקאס הרטמן (Lukas Hartmann). היא דוברת חמש שפות (גרמנית, צרפתית, איטלקית, אנגלית וספרדית).

==קישורים חיצוניים==

* [https://web.archive.org/web/20141003142952/http://www.ejpd.admin.ch/ejpd/en/home/ueber-uns/dv.html סימונטה סומרוגה] באתר מועצת הברית של שווייץ

קטגוריה:נשיאי שווייץ
קטגוריה:שרות ממשלת שווייץ
קטגוריה:שרי משטרה
קטגוריה:שרי משפטים
קטגוריה:נשיאות
קטגוריה:שרי תחבורה
קטגוריה:שרי תקשורת
קטגוריה:שרי סביבה
קטגוריה:שרי אנרגיה
קטגוריה:שווייצריות שנולדו ב-1960
קטגוריה:שווייצרים שנולדו ב-1960
גיום אוארו

גיום אוארו (בצרפתית: Guillaume Hoarau; נולד ב-5 במרץ 1984) הוא כדורגלן צרפתי המשחק בעמדת החלוץ.

==קריירת מועדונים==
אוארו החל את קריירת הכדורגל שלו במחלקת הנוער של סן פיירואז מראוניון. בינואר הצטרף ללה הבר. ב-12 במאי 2004 ערך את הופעת הבכורה שלו בלה הבר בהפסד 1–2 נגד שאטורו. בעונת קיבל יותר הזדמנויות בהרכב והוא הבקיע 5 שערים ב-28 משחקים. בתחילת עונת הוא הושאל לגוניון, לפני כן הוא הספיק לרשום עוד 5 הופעות. בעונת חזר ללה הבר ובעונה זו הפך למלך השערים של הליגה ועלה עם קבוצתו לליגת העל.

בקיץ חתם בפריז סן-ז'רמן כמחליפו של פאולטה. ב-9 באוגוסט 2008 ערך את הופעת הבכורה שלו בפריז בהפסד 0–1 נגד מונקו. שבוע לאחר מכן הבקיע את שער הבכורה שלו בניצחון 0–1 נגד בורדו. ב-18 בפברואר 2009 הבקיע את שער הבכורה שלו במסגרת אירופית נגד וולפסבורג במסגרת גביע אופ"א. את עונתו הראשונה במועדון סיים אוארו עם 20 שערים ב-45 הופעות בכל המסגרות והיה שותף לאחת מעונות השיא של המועדון שכללה מקום שני בליגה והגעה לרבע גמר גביע אופ"א. לאחר הגעתו של קווין גאמיירו בקיץ , התערער מעמדו של אוארו גם עקב פציעות חוזרות.

ב-9 בינואר 2013 חתם בדאליין אארבין הסינית. ב-30 במרץ 2013 הבקיע את שער הבכורה שלו בליגה הסינית בתיקו 3-3 נגד שאנגחאי SIPG.

לאחר שלא הצליח להטביע את חותמו בסין שוחרר בתום עונת וחתם בז'ירונדן דה בורדו. בקיץ חתם ביאנג בויז ברן השווייצרית.

ב-18 בספטמבר 2020 חתם אוארו בפ.צ. סיון.

בקיץ חזר לראוניון וחתם בסנט-פיירואז.

==קריירה בינלאומית==
ב-11 באוגוסט 2010 הוא ערך את הופעת הבכורה שלו בנבחרת צרפת בהפסד 1–2 ל. לזכותו של אוארו 5 הופעות ללא שער במדי נבחרת צרפת. בנוסף אוארו משחק בנבחרת ראוניון.

==תארים==
; לה הבר
*אליפות הליגה הצרפתית השנייה: 

; פריז סן-ז'רמן
*אליפות צרפת: 
*הגביע הצרפתי: 

;יאנג בויז ברן
*אליפות שווייץ (3): , , 
*הגביע השווייצרי: 

; אישיים
*מלך השערים של ליגה 2: 
*מלך השערים של ליגת העל השווייצרית: 

==קישורים חיצוניים==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני לה האבר
קטגוריה:כדורגלני פריז סן-ז'רמן
קטגוריה:כדורגלני בורדו
קטגוריה:כדורגלני דאליין ייפאנג
קטגוריה:כדורגלני יאנג בויז ברן
קטגוריה:כדורגלני פ.צ. סיון
קטגוריה:כדורגלני נבחרת צרפת
קטגוריה:צרפתים שנולדו ב-1984
אמיר האדז'יץ'

אמיר האדז'יץ (בבוסנית: Emir Hadžić; נולד ב-19 ביולי 1984) הוא כדורגלן עבר בוסני ששיחק בעמדת החלוץ.

==קריירה==
האדז'יץ' התחיל את הקריירה שלו ברודאר קאקאן המייצגת את עיר הולדתו. לאחר שעבר בז'לייזניצ'אר סרייבו, צליה וצ'ליק זניצה, הוא חתם בקיץ בפאנטוליקוס. ב-19 ביולי 2010 חתם באיסטרה 1961. לאחר שלאר זכה לדקות משחק, חזר בינואר לצ'ליק זניצה. ב-30 בינואר 2012 חתם בבודפשט הונבד. בקיץ חתם בסרייבו והיה מלך השערים של הליגה בעונת עם 20 שערים.

ב-5 ביוני 2013 חתם בהפועל ניר רמת השרון, אך בסיום העונה ירד עם המועדון להליגה הלאומית. בקיץ חתם בהפועל עכו לשנתיים, אך שוחרר כבר ביולי 2015, עם פיצוי של 300 אלף שקל. לאחר מכן עבר לאולימפיק סרייבו.

בתום עונת פרש מכדורגל.

לזכותו של האדז'יץ' 3 הופעות בנבחרת בוסניה והרצגובינה.

==קישורים חיצוניים==

==הערות שוליים==

קטגוריה:כדורגלנים בוסנים
קטגוריה:חלוצי כדורגל בוסנים
קטגוריה:כדורגלני ז'לייזניצ'אר סראייבו
קטגוריה:כדורגלני צליה
קטגוריה:כדורגלני פאנטוליקוס
קטגוריה:כדורגלני איסטרה 1961
קטגוריה:כדורגלני צ'ליק זניצה
קטגוריה:כדורגלני בודפשט הונבד
קטגוריה:כדורגלני הפועל רמת השרון
קטגוריה:כדורגלני הפועל עכו
קטגוריה:כדורגלני סרייבו
קטגוריה:כדורגלני נבחרת בוסניה והרצגובינה
קטגוריה:כדורגלנים זרים בישראל
קטגוריה:ספורטאים בוסנים בסלובניה
קטגוריה:ספורטאים זרים ביוון
קטגוריה:ספורטאים זרים בהונגריה
קטגוריה:ספורטאים בוסנים בישראל
קטגוריה:בוסנים שנולדו ב-1984
ג'ואן קלארק

ג'ואן קלארק (באנגלית: Joan Clarke; 24 ביוני 1917 - 4 בספטמבר 1996) הייתה קריפטואנליסטית ונומיסמטיקאית אנגלית, הידועה בעיקר בהשתתפותה בעבודה בבלצ'לי פארק על פיצוח האניגמה - מכונת הצפנה שהייתה בשימוש הצבא הגרמני בזמן מלחמת העולם השנייה. על כך זכתה ב-1947 בעיטור חברה במסדר האימפריה הבריטית.

== שנותיה הראשונות ==

קלארק נולדה ב-24 ביוני 1917 בלונדון כבתם הצעירה של דורותי וויליאם קלארק שהיה כומר. היו לה שלושה אחים ואחות. היא עסקה בתחביבים כמו שחמט, בוטניקה וסריגה.

למדה בבית ספר לבנות בדרום לונדון, ובזכות הישגיה זכתה במלגה ללימודים באוניברסיטת קיימברידג'. היא למדה שם מתמטיקה בקולג' ניוהאם לבנות וקיבלה את הציונים הגבוהים בכיתה במספר מקצועות. עם זאת, לא הוסמכה בתואר רשמי של האוניברסיטה, בגלל מדיניותה של זו להסמיך רק גברים, מדיניות שהתקיימה עד 1948.

==בלצ'לי פארק==
מכונת [[אניגמה]]
ביוני 1940 גויסה קלארק לבית הספר לצפנים של המודיעין הבריטי על ידי גורדון ולצ'מן שהכיר אותה בקיימברידג'. היא עבדה בבלצ'לי פארק בצריף 8 והייתה בצוות שעסק בשימוש בשיטת הבנבוריסמוס שפיתח אלן טיורינג כדי לצמצם את הצורך במכונת הבומב. ב-1944 קודמה לסגנית מנהל צריף 8. בעבודתה שם השׂתכרה פחות מהגברים סביבה וחשה שעליה להיאבק על קידום אך ורק בשל מינה.

במהלך עבודתה התחברה מאוד עם אלן טיורינג והם בילו יחד הרבה מזמנם החופשי. טיורינג כמנהל קבע את משמרות העבודה שלה כך שיחפפו לשלו. באביב 1941 הציע לה טיורינג נישואין וזמן קצר לאחר מכן הציג אותה בפני משפחתו. לאחר שהתוודה בפניה על היותו הומוסקסואל, החליט שאינו יכול להינשא לה ונפרד ממנה בקיץ באותה שנה. למרות זאת, נמשכו יחסי החברות שלהם והקשר ביניהם נמשך עד מותו של טיורינג.

==לאחר המלחמה==
לאחר מלחמת העולם השנייה המשיכה קלארק לעבוד במטה התקשורת הממשלתית ופגשה שם את ג'ון מארי (Murray), לוטננט קולונל בדימוס ששירת בהודו בזמן המלחמה. הם נישאו ב-26 ביולי 1952 וזמן קצר לאחר מכן פרש מארי מעבודתו והזוג עבר לגור בסקוטלנד. ב-1962 הם חזרו לעבוד במטה התקשורת הממשלתית וקלארק עבדה שם עד לפרישתה בגיל 60 בשנת 1977.

עיסוקה בנומיסמטיקה התרחב עם השנים וכלל מחקר שזיכה אותה במדליית זהב של החברה הנומיסמטית הבריטית.

לאחר מות בעלה ב-1986, עברה להתגורר בהדינגטון, אוקספורדשייר. בנוסף להמשך עיסוקה בנומיסמטיקה, עבדה על תיעוד ההיסטוריה של מלחמת העולם השנייה במשרד למידע במגזר הציבורי (Office of Public Sector Information) וסייעה בתיעוד תהליך פענוח הצפנים בבלצ'לי פארק. ב-4 בספטמבר 1996 נפטרה בביתה בהדינגטון.

בשנת 2014 הופק הסרט "משחק החיקוי", דרמה בריטית המבוססת, באופן חופשי למדי, על פרטים עיקריים מהביוגרפיה של טיורינג. את דמותה של קלארק גילמה קירה נייטלי. הסרט זכה בפרס בחירת הקהל בפסטיבל הסרטים הבינלאומי בטורונטו ובפרס אוסקר לתסריט המעובד הטוב ביותר.

==קישורים חיצוניים==

* [http://www.britnumsoc.org/publications/Digital%20BNJ/pdfs/1997_BNJ_67_13.pdf הספד על קלארק באתר החברה הנומיסמטית הבריטית]
* 
* 

==הערות שוליים==

קטגוריה:סגל בלצ'לי פארק
קטגוריה:קריפטואנליסטים בריטים
קטגוריה:מתמטיקאיות בריטיות
קטגוריה:בריטיות שנולדו ב-1917
קטגוריה:בריטים שנולדו ב-1917
קטגוריה:בריטיות שנפטרו ב-1996
קטגוריה:בריטים שנפטרו ב-1996
Bitch Better Have My Money

Bitch Better Have My Money הוא שיר של הזמרת הברבדית ריהאנה שיצא ב-26 במרץ 2015. הוא נכתב על ידי ג'מילה פיארה, ריהאנה וטראוויס סקוט והופק על ידי קניה וסט, WondaGurl ו-Deputy. השיר משתייך לז'אנר הטראפ (שילוב של היפ הופ וקראנק) עם קצב היפ הופ ומייצג יציאה מוזיקלית בולטת מהסינגל הקודם, "FourFiveSeconds". מבקרי המוזיקה נתנו לשיר ביקורות חיוביות מעורבות; למרות שהשיר קליט ומתאים למועדון, הוא לא ברמה של הסינגל הקודם. ב-2 ביולי פורסם הווידאו קליפ של השיר.

ביוני 2020 הגיע השיר ל-500 מיליון השמעות בפלטפורמת הסטרימינג ספוטיפיי.

== הופעות חיות ==
ריהאנה הופיעה עם השיר לראשונה בטקס פרסי ה-iHeartRadio, ב-2 ב-29 במרץ 2015.

== רמיקס ==
בשנת 2015,להקנת הנו מטאל, קורן ביצעה גרסת רמיקס לשיר והעלתה אותו לעמוד היוטיוב שלה.<ref></ref>

== מיקומי שיא ==

==נתוני מכירות==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 4×
|4,000,000
|}

==קישורים חיצוניים==

== הערות שוליים ==

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שנכתבו על ידי ריהאנה
קטגוריה:שירים שהופקו על ידי קניה וסט
קטגוריה:שירים על כסף
קטגוריה:שירי מוזיקת טראפ
קטגוריה:שירי פלטינה מרובעת ומעלה בארצות הברית
קיר לאוטרברונן

חלק מהקיר
קיר לאוטרברונן (בגרמנית: Lauterbrunnen Wand) הוא צוק באלפים הברניים המתנשא בכיוון צפון מזרח לאורך עמק לאוטרברונן בקנטון ברן בשווייץ.

הקיר נמתח באורך של 8 קילומטר מהר הגלטשרהורן (3,983) במזרח דרך האבנפלו (3,962) המיטאגהורן (3,897) הגרוסהורן (3,754) ועד הלאוטרברונן ברייטהורן (3,785) במערב, שם מסתיים הרכס במעבר המפריד בין הלאוטרברונן ברייטהורן והצ'ינגלהורן.

הצוק נקרא על שם העיירה לאוטרברונן השוכנת למרגלותיו בעמק לאוטרברונן.

ב-12 באפריל 2007 התרסק מטוס טורנדו של הלופטוואפה, חיל האוויר הגרמני, אל תוך הקיר בין המיטאגהורן והאבנפלו, טייס המטוס נהרג במקום ואילו טייס המשנה הצליח להימלט מהמטוס וחולץ על ידי צוותי הצלה.

==קישורים חיצוניים==
* [http://www.summitpost.org/beni-flue/150648#chapter_9 תמונות ומידע על הרכס באתר summitpost]
* [http://en.people.cn/200704/14/eng20070414_366499.html תמונות מהתרסקות המטוס הגרמני]

קטגוריה:האלפים הברניים
קטגוריה:הרי האלפים
קטגוריה:ברן (קנטון): הרים
קטגוריה:הרמה הברנית: גאוגרפיה
יצרן ראשוני

העלה הוא האתר בו מתבצעת הפוטוסנתזה
יצרן ראשוני הוא יצור במערכת אקולוגית, כמו צמח, המייצר את מזונו – חומרים אורגניים – מחומרים אנאורגניים מסביבתו.

== יצרנים ראשוניים ==
יצרנים ראשוניים הם אורגניזמים במערכת אקולוגית המייצרים ביומסה מתרכובות אי-אורגניות (אוטוטרופיים). כמעט בכל המקרים אלו הם יצורים חיים המבצעים פוטוסינתזה באמצעות האור (צמחים, אצות כחוליות ומספר אורגניזמים חד תאיים אחרים). עם זאת, יש דוגמאות של ארכיאה (אורגניזמים חד תאיים) שמייצרות ביומסה מהחמצון של תרכובות כימיות אי-אורגניות (כימו אוטוטרופיים) בנביעות הידרותרמיות במעמקי האוקיינוס.

פטריות ואורגניזמים אחרים שבונים את הביומסה שלהם מחמצון חומרים אורגניים נקראים מפרקים ואינם יצרנים ראשוניים. עם זאת, חזזיות החיות באקלים טונדרה הן דוגמה יוצאת דופן של יצרן ראשוני שמשלב פוטוסינתזה על ידי אצות המוגנות על ידי פטריות מפרקות (או בנוסף קיבוע חנקן על ידי אצות כחוליות).

== ראו גם ==
* צומח
* אוטוטרוף
* רמת הזנה
* פירמידת מזון אקולוגית

== לקריאה נוספת ==
* 

== קישורים חיצוניים ==
* [http://science.cet.ac.il/science/energy/energy2.asp פירמידת מזון אקולוגית], באתר ([http://www3.cet.ac.il/ מטח])

קטגוריה:אקולוגיה
קטגוריה:פוטוסינתזה
אנדראס ויימן

אנדראס ויימן (בגרמנית: Andreas Weimann, נולד ב-5 באוגוסט 1991) הוא כדורגלן אוסטרי המשחק בוסט ברומיץ' אלביון מהצ'מפיונשיפ.

==קריירת מועדונים==
ויימן התחיל את הקריירה שלו במחלקת הנוער של ראפיד וינה ובגיל 16 הצטרף לקבוצת המילואים של אסטון וילה. לאחר שהצטיין בקבוצת המילואים חתם על חוזה לשנתיים במועדון. ב-8 במאי 2010, ערך ויימן את הופעת הבכורה שלו במועדון נגד בלקברן רוברס. ב-19 באוגוסט 2010 ערך את הופעת הבכורה שלו במסגרת הליגה האירופית נגד ראפיד וינה כאשר נכנס כמחליף, אך כעבור 3 דקות הוא נפצע וחזר לשחק רק בינואר .

ב-19 בינואר 2011, הושאל לווטפורד עד לסיום העונה. הוא ערך את הופעת הבכורה שלו לווטפורד בהפסד לברייטון במסגרת הגביע האנגלי. ב-1 בפברואר 2011 ערך את הופעת הבכורה שלו בליגה נגד קריסטל פאלאס, ובאותו משחק גם כבש את שער הבכורה שלו במועדון. ב-26 באוגוסט האריך את חוזהו באסטון וילה עד והושאל שוב לווטפורד עד לינואר .

ב-10 במרץ 2012 הבקיע את שער הבכורה שלו באסטון וילה בדקה ה-92 שנתן ניצחון 0–1 לקבוצתו. ב-10 בנובמבר 2012 הבקיע צמד בהפסד 2–3 נגד מנצ'סטר יונייטד. ב-3 במאי 2014 הבקיע צמד בניצחון 1–3 נגד האל סיטי שהבטיח לקבוצתו עוד עונה בפרמייר ליג.

ב-18 ביוני 2015 חתם לארבע שנים בדרבי קאונטי מהצ'מפיונשיפ. ב-8 באוגוסט 2015 ערך את הופעתו הבכורה בקבוצה כשעלה כמחליף, בתיקו 0-0 נגד בולטון וונדררס. ב-31 באוקטובר 2015 כבש את שערו הראשון בקבוצה בניצחון 0–3 על רות'רהאם יונייטד.

בינואר הושאל וולברהמפטון וונדררס.

ב-3 ביולי 2018 חתם בבריסטול סיטי לשלוש עונות עם אופציה לעונה נוספת. בינואר 2024 הושאל לוסט ברומיץ' אלביון.

==קריירה בינלאומית==
ויימן שיחק עבור כל הנבחרות הצעירות של אוסטריה. ב-12 באוקטובר 2012, ערך את הופעת הבכורה שלו בנבחרת הבוגרת בתיקו 0-0 נגד . ויימן טרם כבש את שער הבכורה שלו בנבחרת.

==קישורים חיצוניים==

* 

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:חלוצי כדורגל אוסטרים
קטגוריה:וינה: כדורגלנים
קטגוריה:כדורגלני אסטון וילה
קטגוריה:כדורגלני ווטפורד
קטגוריה:כדורגלני דרבי קאונטי
קטגוריה:כדורגלני וולברהמפטון וונדררס
קטגוריה:כדורגלני בריסטול סיטי
קטגוריה:כדורגלני וסט ברומיץ' אלביון
קטגוריה:כדורגלני נבחרת אוסטריה
קטגוריה:כדורגלני יורו 2024
קטגוריה:ספורטאים זרים באנגליה
קטגוריה:אוסטרים שנולדו ב-1991
תקייה

תַּקִייַה (בערבית: تقیة, בתעתיק מדויק: תקיה) היא מושג באסלאם, שמשמעותו "זהירות", "חשש" או "הסתתרות".
התקייה מאפשרת למאמין להסתיר את אמונתו או לא למלא את מצוות הדת בשעת מצוקה או דחק. מקובלת בעיקר אצל האסלאם השיעי.<ref></ref>

באסלאם הסוני לא היה שימוש נרחב בתקייה, שכן הסונים נהנו לרוב מעמדה שליטה וחזקה. לעומת זאת, התקייה הייתה מקובלת בקרב השיעים, שנאלצו פעמים רבות להסתיר את אמונתם הדתית תחת שלטון סוני מכביד. המאמין הנמצא בסכנת חיים יכול להעמיד פנים כלפי חוץ, אך לשוב ולהציג את אמונתו משחלפה הסכנה.
השימוש בתקייה רווח גם בדתות שמחוץ לאסלאם, למשל אצל הדרוזים ואצל הבאבים-בהאים.

==התקייה בקוראן ==
ניתן לזהות כמה פסוקי קוראן כבסיס לעקרון התקייה, ביניהם:
*"אתם המאמינים! אל תבקשו עזר מהבוגדים, אם יש מאמינים בכם; כל עושה זאת, אין ישועתה לו באלהים; רק אם תיראו מהם" ().
*"נסיבות חמורות עלולות לחייב מוסלמים לפייס כופרים כאמצעי זהירות, גם אם מצטיירים כמחללי האסלאם" ().
*"אללה לא יבדוק את שבועותיך חסרות-ההיגיון, אלא את כוונות לבך" ().

==מימוש אישי==

השיעים לאורך הדורות נהגו במדינות סוניות להתחזות לסונים בהתאם לעקרון התקייה. המהפכה האסלאמית באיראן ב-1979 קראה לסיום התקייה של השיעים.

==פרשנות עכשווית==
לטענת המזרחן ד"ר מרדכי קידר, דוגמה בת זמננו לשימוש ב'תקייה' היא השלום עם מצרים, אשר התבסס על פסק הלכה של המוסד הדתי האסלאמי העליון במצרים, אל-אזהר, ואשר על סמך יסוד ה'תקייה' התיר לאנואר סאדאת לבצע שלום עם ישראל<ref></ref>, תוך הימנעות משימוש במילה 'זמני' אך באופן עקיף על ידי השימוש במונח הנרדף "הסכם חודיבייה"<ref></ref>, כל זאת לאחר פסק מאותו מוסד, שקבע בפסק הלכה (פתווה) קודם לו כי יש להשמיד ולהחריב את ישראל עד סוף כל הדורות או עד שהיא תיכלה<ref></ref>. מסמך פסק ההלכה האחרון בן שלושת העמודים, המתיר לעשות שלום עם ישראל, פורסם בזמנו בגלוי ובהרחבה בתקשורת המצרית.

==לקריאה נוספת==
* Etan Kohlberg. “Some Imāmī-Shīʿī Views on Taqiyya.” Journal of the American Oriental Society, vol. 95, no. 3, 1975, pp. 395–402. JSTOR, www.jstor.org/stable/599351.
* Louis Medoff, "TAQIYA i. In Shiʿism," Encyclopædia Iranica, online edition

==קישורים חיצוניים==
* 

== הערות שוליים ==

קטגוריה:שיעה
קטגוריה:מושגים באסלאם
Jesus Christ Pose

Jesus Christ Pose (מאנגלית: תנוחת ישו הנוצרי) הוא סינגל של להקת הגראנג' האמריקאית סאונדגארדן, שפורסם בשנת 1991.

==מילים==
מילות השיר נכתבו כמחאה על שימוש מסחרי בתנוחת הצליבה של ישו, ובכלל שימוש בדת לרווח אישי. בריאיון עם הלהקה, הסולן כריס קורנל הסביר את המונח "תנוחת ישו הנוצרי":

"רואים את זה הרבה עם אנשים יפים או מפורסמים, משתמשים בסמל הזה כדי להראות שהם קדושים או עילאיים איכשהו. אז זה לא שיר דתי או משהו, הוא פשוט מביע את העצבים שהדבר הזה מביא לי. אני לא באמת אפגע אם מישהו ישתמש בסמל הזה".

==קליפ מוזיקלי==
הקליפ לשיר בוים על ידי אריק צימרמן. בקליפ רואים את חברי הלהקה הולכים במדבר ותמונות של צלבים, סייבורגים, נערה צלובה, שלד צלוב ואפילו ירקות בצורת צלב. הגיטריסט קים ת'איל ציין שזה אחד הקליפים היחידים שסאונדגארדן היו מרוצים ממנו.

==גרסאות כיסוי==
הלהקה דה קילינג טרי פרסמה גרסת כיסוי לשיר במיני אלבום שלה. גם להקת דה דילינגר אסקייפ פלן ביצעה גרסת כיסוי לשיר.

==ראו גם==
*סאונדגארדן
*Badmotorfinger

==קישורים חיצוניים==

==הערות שוליים==

קטגוריה:סאונדגארדן
קטגוריה:שירים באנגלית
קטגוריה:וידאו קליפים מעוררי מחלוקות
קטגוריה:שירים ביקורתיים על הדת
קטגוריה:שירים על ישו
קטגוריה:סינגלים בהוצאת A&M רקורדס
נסטהורן

נסטהורן (Nesthorn) הוא הר ברכס האלפים הברניים המתנשא לגובה של 3,822 מטר מעל פני הים, וממוקם בקנטון ואלה בשווייץ.

==גאוגרפיה==
ההר ממוקם בקנטון ואלה מצפון לעיר בריג, מדרום וממערב לקרחון אובראלטש ומצפון לעמק גרדטש (Gredetschtal)

==העפלה ראשונה==
בשנת 1865 העפילו לפסגת ההר ג'ורג' וה. מורטימר יחד עם המדריך כריסטיאן אלמר ובנו אולריך.

==קישורים חיצוניים==

קטגוריה:ואלה: הרים
קטגוריה:האלפים הברניים
Empty

Empty (בעברית: ריק) הוא האלבום באורך מלא הראשון של להקת האינדסטריאל מטאל האמריקאית גאד ליבס אנדרווטר. האלבום יצא לאור באוקטובר 1995 דרך American Recordings.

==ביקורות==
האלבום זכה לביקורות סבירות יחסית. אתר Allmusic העניק לאלבום שלושה כוכבים מתוך החמישה האפשריים, בטענה ש: "גם הפעם, גאד ליבס אנדרווטר לא מחדשת יותר מדי, אבל מצליחה לשלב בין רוק תעשייתי לבין מוזיקה אלקטרונית בדרכה הייחודית".

==שירי האלבום==
כל השירים נכתבו והולחנו על ידי דייוויד ריילי וג'ף טורזו, למעט שיר 8.

===All Wrong===

בקליפ ניתן לראות את הלהקה מנגנת מחוץ למפעל תעשייתי. הקליפ בוים והופק על ידי קלרק אדי.

===Don't Know How To Be===

בקליפ ניתן לראות את חברי הלהקה מנגנים בתאורה בוהקת ובהירה, וקטעים שבהם נראים חברי הלהקה מסתתרים ביער.

==מבצעים==
גאד ליבס אנדרווטר
*דייוויד ריילי - שירה
*ג'ף טורזו - גיטרה
*אנדראו מקגי - גיטרה בס
*אדם קרי - תופים

==קישורים חיצוניים==

* [http://www.youtube.com/watch?v=FreSXHG4AEg All Wrong] - הקליפ ביוטיוב
* [http://www.metrolyrics.com/all-wrong-lyrics-god-lives-underwater.html All Wrong - מילים מלאות לשיר]
* [http://www.youtube.com/watch?v=j_4bwGrJtC8 Don't Know How To Be ] - הקליפ ביוטיוב
* [http://www.metrolyrics.com/dont-know-how-to-be-lyrics-god-lives-underwater.html Don't Know How To Be] - מילים מלאות לשיר

==הערות שוליים==

קטגוריה:גאד ליבס אנדרווטר
קטגוריה:אלבומי מטאל
קטגוריה:אלבומים שהופקו על ידי ריק רובין
קטגוריה:סינגלים בהוצאת אמריקן רקורדינגס
ג'ילונג (טאיוואן)

ג'ילונג (בסינית: 基隆市) היא עיר פרובינציאלית בפרובינציית טאיוואן במדינת טאיוואן. העיר שוכנת בחוף הצפוני של האי טאיוואן והיא מוקפת ממזרח, מדרום וממערב על ידי הרשות המקומית המיוחדת ניו טאיפיי. על פי מפקד האוכלוסין משנת 2020 אוכלוסיית העיר מנתה 367,264 תושבים.

==היסטוריה==
האזור בו נמצאת כיום ג'ילונג היה מיושב על ידי אנשי שבט קטגלן, משבטי הילידים באי טאיוואן.

האירופאים הראשונים שהגיעו לאזור היו אנשי משלחת ספרדית ב-1626, שהקימו בו מבצר ששימש כמוצב של הקולוניה איי הודו המזרחית הספרדיים, שבירתה הייתה מנילה. ב-1642 חברת הודו המזרחית ההולנדית כבשה את המוצב הספרדי והיא שלטה באזור עד 1668, למעט תקופה בין 1661 ו-1663 כששלטה בו ממלכת טונגנינג. לאחר שההולנדים ראו שהאזור לא משתלם רווחית למסחר שלהם, הם עזבו אותו מרצונם ב-1668.

בהמשך השתלטה על האזור שושלת צ'ינג. ב-1863 נפתח בג'ילונג, שנודעה אז כג'ה-לאנג (雞籠廳), נמל שתרם להתפתחותה המהירה של העיר. העיר המשיכה להתפתח הודות לגילויים של מצבורי זהב ופחם באגן הניקוז של נהר ג'ילונג. בסביבות 1878 שם העיר שונה לג'ילונג, שמשמעו "אדמה עשירה ומשגשגת".

ב-1 באוקטובר 1884, במהלך מלחמת סין–צרפת, העיר נכבשה על ידי כוחות צרפת. בהמשך המלחמה התרחשו עוד מספר קרבות באזור, עד שעם סיומה ב-1885 היא הוחזרה לידי הסינים.

במסגרת הסכם שימונוסקי ב-1895 העיר, כמו יתר טאיוואן, הועברה לשליטת האימפריה היפנית. במהלך השלטון היפני העיר התפתחה עד שהפכה לאחת מערי הנמל החשובות בטאיוואן. במהלך השלטון היפני השם שונה ל"קירון" והיא קיבלה מעמד של עיירה. ב-1924 היא קיבלה מעמד של עיר.

במהלך מלחמת העולם השנייה העיר הייתה אחת המטרות העיקריות באזור של בעלות הברית והן הפציצו אותה קשות והחריבו אותה. ב-1945, לאחר המלחמה, טאיוואן הוחזרה לידי הרפובליקה הסינית. ג'ילונג קיבלה את שמה הקודם, קיבלה מעמד של עיר פרובינציאלית, שוקמה וחזרה להיות אחד הנמלים העיקריים של טאיוואן.

==ממשל==
180px
מבחינה מנהלית ג'ילונג מחולקת ל-7 נפות (בסינית: 區) אשר כל אחת מהן מחולקת לתת-נפות עירוניות (בסינית: 里). הנפה ג'ונְגְגֶ'נְג (中正區) היא המרכז השלטוני של העיר.

==כלכלה==
כלכלת העיר מסתמכת בעיקר על הנמל שלה, כמו גם על כריית פחם באזור שלה.

==חינוך==
בעיר נמצאים מספר מוסדות להשכלה גבוהה, בהם אוניברסיטת האוקיינוס הלאומית של טאיוואן, מכון גִ'ינְג-גְווֹ לניהול ובריאות (經國管理暨健康學院) ומכון צ'ונְגְיוּאוּ לטכנולוגיה (崇右技術學院).

==ערים תאומות==
* 
* 
* 
* 
* 
* 

==קישורים חיצוניים==

* 

* 

==הערות שוליים==

קטגוריה:טאיוואן: ערים
פאול אנגלמן

פאול אֶנגֶלמן (בצ'כית: Paul Engelmann; 14 ביוני 1891, אולומואוץ, צ'כיה – 7 בפברואר 1965, תל אביב, ישראל) היה אדריכל ישראלי.

==ביוגרפיה==
אנגלמן נולד באולומואוץ שבמוראביה, אוסטריה. לאחר שסיים את לימודיו בגימנסיה ריאלית בעירו, נסע לבירה וינה ובה למד שנתיים בבית הספר הטכני הגבוה. שם, נחשב לתלמידו המועדף של האדריכל המודרניסטי אדולף לוס.

אנגלמן נודע בעיקר בשל חברותו הקרובה עם הפילוסוף לודוויג ויטגנשטיין, עמו תכנן את "בית ויטגנשטיין". וכן בשל היותו כמזכירו הפרטי של הסאטיריקן קארל קראוס.

אנגלמן שלח ידו באיור, ובכתיבת שירה, פרוזה ומסות.

ב-1934, לאחר עליית הנאצים לשלטון בגרמניה, עלה אנגלמן לארץ ישראל והתיישב בתל אביב, שבה חי עד פטירתו. בארץ מעט ליצור.

ארכיונו של אנגלמן שמור בספרייה הלאומית.<ref></ref> 

בשנת 2008 אצר דורון רבינא תערוכה שנשאה את שמו של אנגלמן.

==בית ויטגנשטיין בווינה==
[[בית ויטגנשטיין בווינה]]
בנובמבר 1925 פנתה לאנגלמן אחותו של לודוויג ויטגנשטיין, מרגרט, על מנת שיתכנן את ביתה שבווינה, אך חברו הפילוסוף שכנע אותו שיאפשר לו עצמו לתכנן את הבית. הבניין נחשב כמשקף את רעיונותיו של הפילוסוף.

==לקריאה נוספת==
* Architecture Language Critique - Around Paul Engelmann, עורכים Bakacsy, Munch, Sommer, הוצאת Rodopi, הולנד, 2000

==קישורים חיצוניים==

* 
* אנטואן ביו, [http://www.text.org.il/index.php?book=0502094 נבוכותיו של החניך ויטגנשטיין], חרגול, 2008
* רפי קאופמן, [http://www.irgun-jeckes.org/?CategoryID=410&ArticleID=1561 סטפן צווייג וארץ ישראל – על כמה מכתבים לא ידועים של הסופר]
* 
* רותי דירקטור, [http://www.maarav.org.il/archive/classes/PUItem1fa5.html?lang=HEB&id=1217 סימפתי, לא מרגיז]

==הערות שוליים==

קטגוריה:אדריכלים ישראלים
קטגוריה:אדריכלים יהודים אוסטרים
קטגוריה:ישראלים ילידי אוסטריה
קטגוריה:אנשי העלייה החמישית
קטגוריה:אישים הקבורים בבית העלמין הדרום
קטגוריה:ישראלים שנולדו ב-1891
קטגוריה:ישראלים שנפטרו ב-1965
דמופילוס מתספיאה

דמופילוס (ביוונית: Δημόφιλος; המאה ה-5 לפנה"ס) היה מצביא יווני בן העיר תספיאה שפיקד על הכוחות התספאים בקרב תרמופילאי.

==ביוגרפיה==
על ילדותו של דמופילוס לא ידוע דבר פרט לזאת שהיה בן העיר תספיאה ושם אביו היה דיאדרומוס. בשנת 480 לפנה"ס הוא פיקד על כוח של 700 תספאים שהצטרפו אל מלך ספרטה לאונידס הראשון שיצא לעצור את פלישת הפרסים ליוון. אנשיו של לאונידס נאבקו בפרסים במעבר צר בהרים בשם תרמופילאי.

בתחילת קרב תרמופילאי הצליחו היוונים להדוף בהצלחה את ההתקפות הפרסיות, אולם בוגד יווני בשם אפיאלטס הראה לפרסים מעבר צר שאפשר להם לאגף את היוונים. מלך פרס חשיארש הראשון שלח את מצביאו הידרנס עם אפיאלטס, הם צעדו כל הלילה ועם עלות השחר הגיעו לנקודה ממנה יכלו היוונים לראות אותם. לאונידס הורה לכל בעלי בריתו לסגת כשהוא מקריב בכך את חיי אנשיו שחיפו עליהם. אולם דמופילוס ו-700 התספאים סירבו לסגת והודיעו שיישארו עם לאונידס עד הסוף המר. נשארו עמם גם 2,000 תבאנים שלאונידס כפה עליהם להישאר כי חשש שיערקו אל האויבים. בתחילה תקפו הפרסים חזיתית תחת פיקודו של מרדוניוס, ההתקפה נכשלה אף על פי שלאונידס מת. לאחר מכן הידרנס תקף מאחור והיוונים כולם נטבחו לאחר הקרב העלו הפרסים את תספיאה באש והתושבים נמלטו לפלופונס. 

בסרט 300 הספרטנים הוא מגולם בידי השחקן היווני יורגוס מוציוס. אם כי בסרטים ובספרים אחרים העוסקים בקרב הוא אינו נזכר לרוב. בתרמופילאי יש אנדרטה לזכרו לצד האנדרטה המוקדשת ללאונידס, גם בתספיאה המודרנית קיימת אנדרטה דומה.

==לקריאה נוספת==
* הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
* כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר [http://www.daat.ac.il/daat/vl/tohen.asp?id=119 "דעת"].
*משה עמית, תולדות יוון הקלאסית, הוצאת מאגנס, תשס"ב 

== הערות שוליים ==

קטגוריה:יוונים בתקופה ההלנית
קטגוריה:יוון העתיקה: היסטוריה צבאית
קטגוריה:אישים שחיו במאה ה-5 לפנה"ס